At-Tur
<s>U ime Allaha, Milostivog, Samilosnog!</s><s>1. Tako Mi Gore,*</s>

<s>2. i Knjige u retke napisane,</s>

<s>3. na koži razvijenoj,</s>

<s>4. i Hrama poklonika punog,</s>

<s>5. i svoda uzdignutog,</s>

<s>6. i mora napunjenog -</s>

<s>7. kazna Gospodara tvoga sigurno će se dogoditi,</s>

<s>8. nitko je neće moći otkloniti</s>

<s>9. na Dan kada se nebo silno uzburka,</s>

<s>10. a planine s mjesta pomaknu!</s>

<s>11.</s><s>Teško na taj Dan o­nima koji su poricali,</s>

<s>12. koji su se, ogrezli u laž, zabavljali! -</s>

<s>13. na Dan kada će grubo u vatru džehennemsku biti gurnuti:</s>

<s>14.</s><s>"Ovo je vatra koju ste poricali,</s>

<s>15. pa, je li ovo čarolija, ili vi ne vidite?</s>

<s>16.</s><s>Pržite se u njoj, isto vam je trpjeli ili ne trpjeli - to vam je kazna za o­no što ste radili."</s>

<s>17.</s><s>A čestiti će biti u džennetskim baščama i blaženstvu</s>

<s>18. i u o­nom što im je Gospodar njihov dao će uživati - njih će Gospodar njihov patnje u ognju sačuvati.</s>

<s>19.</s><s>"Jedite i pijte i neka vam je prijatno, to je za o­no što ste radili!"</s>

<s>20.</s><s>Biće naslonjeni na divanima poređanim, a obradovaćemo ih hurijama džennetskim.</s>

<s>21. o­nima koji su vjerovali i za kojima su se djeca njihova u vjerovanju povela priključićemo djecu njihovu, a djela njihova nećemo nimalo umanjiti - svaki čovjek je odgovoran za o­no što sam čini -</s>

<s>22. i još ćemo ih darovati voćem i mesom kakvo budu željeli</s>

<s>23. jedni drugima će, u njemu, pune čaše dodavati - zbog njih neće biti praznih besjeda i pobuda na grijeh -</s>

<s>24. a služiće ih posluga njihova nalik na biser skriveni,</s>

<s>25. i obraćaće se jedni drugima i jedni druge će pitati:</s>

<s>26.</s><s>"Prije smo među svojima strahovali" - govoriće -</s>

<s>27. "pa nam je Allah milost darovao i od patnje u ognju nas sačuvao;</s>

<s>28. mi smo Mu se prije klanjali, o­n je, doista, Dobročinitelj i Milostivi."</s>

<s>29.</s><s>Zato ti opominji, jer ti, milošću Gospodara svoga, nisi ni prorok ni lud.</s>

<s>30.</s><s>Zar o­ni da govore: "On je pjesnik, sačekaćemo da vidimo šta će mu suđeno biti."</s>

<s>31.</s><s>"Pa čekajte" - reci ti - "i ja ću zajedno sa vama čekati!"</s>

<s>32.</s><s>Da li im to dolazi od pameti njihove ili su o­ni inadžije tvrdoglave?</s>

<s>33.</s><s>Zar o­ni da govore: "Izmišlja ga!" - Ne, nego o­ni neće da vjeruju;</s>

<s>34. zato neka o­ni sastave govor sličan Kur’anu, ako istinu govore!</s>

<s>35.</s><s>Zar su o­ni bez Stvoritelja stvoreni ili su o­ni sami sebe stvorili?!</s>

<s>36.</s><s>Zar su o­ni nebesa i Zemlju stvorili?!</s><s>Ne, nego o­ni neće da vjeruju.</s>

<s>37.</s><s>Zar je u njih blago Gospodara tvoga, ili, zar o­ni vladaju?!</s>

<s>38.</s><s>Zar o­ni imaju ljestve, pa na njima prisluškuju?</s><s>Neka o­naj među njima koji tvrdi da je nešto čuo donese potvrdu očitu.</s>

<s>39.</s><s>Zar da su za Njega - kćeri, a za vas da su - sinovi?!</s>

<s>40.</s><s>Zar ti tražiš od njih nagradu, pa su nametom opterećeni.</s>

<s>41.</s><s>Zar je u njih iskonska knjiga, pa o­ni prepisuju?!</s>

<s>42.</s><s>Zar o­ni zamke da postavljaju?!</s><s>Ta u zamku će se uhvatiti baš o­ni koji ne vjeruju!</s>

<s>43.</s><s>Zar o­ni drugog boga osim Allaha da imaju?!</s><s>Hvaljen neka je Allah, o­n je iznad o­nih koje Mu ravnim smatraju!</s>

<s>44.</s><s>I kad bi vidjeli da komad neba pada, rekli bi: "Oblaci nagomilani!"</s>

<s>45.</s><s>Zato ih pusti dok se ne suoče sa Danom u kome će pomrijeti,</s>

<s>46.</s><s>Danom kada im lukavstva njihova nimalo neće koristiti i kada im niko neće pomoći.</s>

<s>47.</s><s>A za sve nasilnike i druga će kazna prije o­ne biti, ali većina njih ne zna.</s>

<s>48.</s><s>A ti strpljivo čekaj presudu Gospodara svoga, Mi tebe i vidimo i štitimo; i veličaj i hvali Gospodara svoga kad ustaješ,</s>

<s>49. i noću Ga veličaj i kad se zvijezde gube.</s>

<s>(Kur'an Časni)</s>

